Katedralo de Sankta-Spirito de Kpalimé

La katedralo de Sankta-Spirito estas katolika katedralo en Kpalimé, en Togolando. Ĝi estas la sidejo de la diocezo de Kpalimé. Historio La unua ŝtono de la aktuala katedralo okazis la 1an de majo 1913 de la pastro Nicolas Schöni, tiam apostola prefekto de Togolando, kaj ĝi estis benita la 20an de decembro 1914 de la pastro Anton Witte, apostola vikario de Togolando. Tiu preĝejo iĝis sidejo de nova diocezo en 1994. Gravaj laboroj de restaùro disvolviĝis en 2003 sub la superrigardo de la Organizo de la Karitato por Kompleta Disvolviĝo, loka sekcio de Caritas Internationalis. La konsekrado kiel katedralo estis kondukita de Mgr Benoît Alowonou, episkopo de Kpalimé, la 21an de decembro 2003 kaj estis financita de malsamaj organismoj : la Arkidiocezo de Kolonjo, la ministerio de la fremdaj aferoj de Germanio, la diocezo de Spire, la arkidiocezo de Munkeno kaj Freising, diversaj fondaĵoj kaj de la donacoj de la fideluloj kaj la klerikaro de Kpalimé. Arkitekturo Ĝi estas de neogotika germana stilo , kun koloritaj vitraloj. Du rozvitraloj kaj 14 flankaj vitraloj, kiuj estis novfaritaj en 2004 de lokaj artistoj. Sonorilturo averaĝe 40 metroj da alteco. Episkopoj La unua episkopo de la diocezo de Pkalimeo estas Mgr Pierre Koffi Séshie (1941-2000). Lia tombo staras en la katedralo mem.